Akash Ambani and Shloka Mehta wedding in just 7 minutes: पिछले कुछ दिनों से हर जगह आकाश अंबानी और श्लोका मेहता की शादी छाई हुई है। 9 मार्च को मुकेश अंबानी और नीता अंबानी के बड़े बेटे आकाश अंबानी ने श्लोका मेहता संग शादी रचाई। शादी के वेन्यू से लेकर इंतजामों तक, ये शादी बेहद ग्रैंड रही। शादी से जुड़े कई वीडियोज और फोटोज सोशल मीडिया पर वायरल हो रहे हैं। हाल ही में इसका एक अनसीन वीडियो आया है, जिसमें शुरू से लेकर आखिर तक, पूरी शादी की झलकियां देखने को मिल रही है।
आकाश और श्लोका की शादी गुजराती रीति-रिवाज से हुई। इसमें आकाश ने अपने माता-पिता मुकेश और नीता अंबानी का हाथ पकड़कर एंट्री की। इसके बाद पहले पूजा की गई और फिर श्लोका की एंट्री हुई। इसके बाद जयमाला की रस्म पूरी की गई। जयमाला के बाद कन्यादान की रस्म संपन्न हुई। फिर आकाश अंबानी ने श्लोका मेहता की मांग भरी। सिंदूर के बाद आकाश अंबानी और श्लोका ने अग्नि को साक्षी मानकर सात फेरे लिए। फेरों के बाद आकाश अंबानी ने श्लोका मेहता को मंगलसूत्र पहनाया। इसके बाद दोनों ने परिवार वालों का आशीर्वाद लिया।
इस एक वीडियो में आपको आकाश और श्लोका की पूरी शादी देखने को मिलेगी। शादी मुंबई के बांद्रा कुर्ला कॉम्प्लेक्स में जियो वर्ल्ड सेंटर में हुई। इस शाही शादी में बॉलीवुड से जुड़ी बड़ी हस्तियां शामिल हुईं थीं। यहां शाहरुख खान, सलमान खान, अमिताभ बच्चन, आलिया भट्ट, दीपिका पादुकोण जैसे सितारों पहुंचे। इस दौरान दुल्हा-दुल्हन बेहद खुश नजर आ रहे थे।